|  |
| --- |
|  **REPUBLIKA HRVATSKA** |
| **ISTARSKA ŽUPANIJA** |
|  **GRAD POREČ - PARENZO** **CITTÀ DI POREČ - PARENZO****Gradonačelnik** |
| **KLASA: 024-01/24-01/121** |  |
| **URBROJ : 2163-6-09/01-24-2** |  |
| **Poreč-Parenzo, 29. ožujka 2024.** |  |

 Na temelju članka 53. Statuta Grada Poreča-Parenzo („Službeni glasnik Grada Poreča-Parenzo” broj 2/13, 10/18 i 2/21), na prijedlog Upravnog odjela za društvene djelatnosti KLASA: 602-02/24-01/13, URBROJ: 2163-6-21/05-24-2 od 27. ožujka 2024. godine, Gradonačelnik Grada Poreča-Parenzo donio je sljedeći

**Z A K L J U Č A K**

 1. Utvrđuje se prijedlog Odluke o davanju prethodne suglasnosti na prijedlog Odluke o izmjenama i dopunama Statuta Talijanske osnovne škole-Scuola elementare italiana „Bernardo Parentin“ Poreč-Parenzo u predloženom tekstu te se dostavlja Gradskom vijeću Grada Poreča-Parenzo na razmatranje i donošenje.

 2. Na sjednici Gradskog vijeća, sva potrebna tumačenja uz predloženu Odluku iz točke 1. ovoga Zaključka, dat će Tihana Mikulčić – pročelnica Upravnog odjela za društvene djelatnosti.

Privitak:

* Prijedlog Odluke

 **GRADONAČELNIK**

 **Loris Peršurić**

**DOSTAVITI:**

1. Gradsko vijeće, ovdje,
2. Upravni odjel za društvene djelatnosti, ovdje,
3. Talijanska osnovna škola-Scuola elementare italiana

„Bernardo Parentin“ Poreč-Parenzo, Poreč, M. Laginje 6,

1. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
|  **GRAD POREČ - PARENZO** **CITTÀ DI POREČ - PARENZO** |
| **Gradsko vijeće** |
|  |

**KLASA:**

**URBROJ:**

**Poreč-Parenzo**,

 Na temelju članka 98. stavak 3. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 26/12 i 94/13, 152/14, 7/17, 68/18, 98/19, 64/20, 151/22 i 156/23) i članka 41. Statuta Grada Poreča-Parenzo („Službeni glasnik Grada Poreča-Parenzo” broj 2/13, 10/18 i 2/21) Gradsko vijeće Grada Poreča-Parenzo, na sjednici održanoj ........2024. godine donijelo je

**ODLUKU**

**o davanju prethodne suglasnosti na**

**prijedlog Odluke o izmjenama i dopunama Statuta Talijanske osnovne škole-Scuola elementare italiana „Bernardo Parentin“ Poreč-Parenzo**

**Članak 1.**

 Daje se prethodna suglasnost naprijedlog Odluke o izmjenama i dopunama Statuta Talijanske osnovne škole-Scuola elementare italiana „Bernardo Parentin“ Poreč-Parenzo, donesenog na sjednici Školskog odbora održanoj 11. ožujka 2024. godine, u tekstu koji je sastavni dio ove Odluke.

**Članak 2.**

Ova Odluka stupa na snagu osmog dana od dana objave u „Službenom glasniku Grada Poreča-Parenzo“.

 **PREDSJEDNIK**

 **GRADSKOG VIJEĆA**

 **Zoran Rabar**

Na temelju članka 54. stavak 1. Zakona o ustanovama (“Narodne novine” br. 76/93, 29/97, 47/99, 35/08, 127/19, 151/22) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH, 152/14, 7/17, 68/18, 98/19, 64/20, 151/22, 156/23) Školski odbor Talijanske osnovne škole - Scuola elementare italiana, "Bernardo Parentin", na sjednici održanoj dana\_\_\_\_\_\_\_\_\_\_\_\_\_\_\_\_\_\_\_\_ godine utvrdio je

**PRIJEDLOG**

**I Z M J E N A I D O P U N A S T A T U T A**

**Talijanske osnovne škole - Scuola elementare italiana**

**“Bernardo Parentin”**

**Poreč – Parenzo**

**Članak 1.**

U Statutu Talijanske osnovne škole-Scuola elementare italiana „Bernardo Parentin“ Poreč-Parenzo KLASA: 011-03/22-01/1 URBROJ: 2167-23-01-22-1 od 1. ožujka 2022. godine u članku 15. iza stavka 3. dodaje se novi stavak 4. koji glasi:

“U izvanarednim okolnostima, kada nije moguće izvođenje nastave u Školi, Škola može za sve učenike ili dio učenika određenih razreda izvoditi nastavu na daljinu, uz suglasnost osnivača Škole na temelju prethodne suglasnosti ministra.”

Dosadašnji stavak 4. postaje stavak 5.

**Članak 2.**

U članaku 58. stavku 1. podstavci 11. i 12. mijenjaju se i glase:

„ -odlučuje o ulaganju i nabavi opreme, te nabavi osnovnih sredstava i ostale pokretne imovine čija je pojedinačna vrijednost od 9.290,60 eura do 39.816,84 eura

-odlučuje o opterećivanju ili otuđivanju pokretne imovine čija je vrijednost od 9.290,60 eura do 39.816,84 eura,“.

U podstavku 13. točka 2. mijenja se i glasi:

“o stjecanju, opterećivanju ili otuđivanju nekretnina i druge imovine čija je pojedinačna vrijednost veća od 39.816,84 eura,“.

**Članak 3.**

U članku 72. stavku 1. podstavci 9. i 24. mijenjaju se i glase:

„-predlaže prijedlog financijskog plana te prijedlog polugodišnjeg i godišnjeg izvještaja o izvršenju financijskog plana,“

„- sklapa pravne poslove o stjecanju, opterećivanju ili otuđivanju nekretnina i pokretne imovine te o investicijskim radovima do 9.290,60 eura samostalno, a preko 39.816,84 eura prema prethodnoj odluci Školskog odbora, odnosno suglasnosti osnivača,“.

**Članak 4.**

Članak 82. mijenja se i glasi:

„Uvjeti za tajnika Škole su završen:

1. sveučilišni integrirani prijediplomski i diplomski studij pravne struke ili stručni diplomski studij javne uprave,
2. stručni prijediplomski studij upravne struke, ako se na natječaj ne javi osoba iz točke a) ovoga stavka.“

Tajnik Škole zasniva radni odnos na temelju natječaja koji se objavljuje na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Škole.

Osim zakonskih propisanih uvjeta, za tajnika bira se osoba kojoj je materinji jezik talijanski i dobro vlada hrvatskim jezikom.

**Članak 5.**

U članku 88. stavku 2. riječi: „pravilnikom koji donosi ministar“ zamjenjuju se riječima: „Pravilnikom o pomoćnicima u nastavi i stručnim komunikacijskim posrednicima i Zakonom o osobnoj asistenciji.“

**Članak 6.**

U članku 93. stavku 1. umjesto točke stavlja se zarez i dodaju se riječi:

„a upisi se mogu provoditi elektroničkim putem.“

U članku 93. stavak 4. mijenja se i glasi:

„U prvi razred upisuju se učenici koji pripadaju upisnom području Škole, a iznimno se može upisati u prvi razred Škole i učenike koji ne pripadaju upisnom području:

- ako to ne izaziva povećanje broja razrednih odjela utvrđenih planom upisa u Školi te u skladu s odredbom članka 18. stavka 3. Zakona o odgoju i obrazovanju u osnovnoj i srednjoj školi.“

U stavak 4. dodaj se novi podstavak 2. koji glasi:

„- ako se upisuje u škole koje izvode alternativne, međunarodne te programe na jeziku i pismu nacionalnih manjina.“

**Članak 7.**

Naslov iznad članka 96. mijenja se i glasi:

**„Nastavak školovanja učenika u Republici Hrvatskoj i priznavanje razdoblja obrazovanja u inozemstvu“**

Članak 96. mijenja se i glasi:

„Učenika stranog državljanina, azilanta, hrvatskog državljanina koji je prekinuo školovanje u inozemstvu ili apatrida koji želi nastaviti školovanje u Republici Hrvatskoj, Škola će upisati u odgovarajući razred nakon priznavanja razdoblja obrazovanja u inozemstvu.

Postupak priznavanja razdoblja obrazovanja u inozemstvu pokreće se na temelju pisanog zahtjeva roditelja učenika.

Zahtjev za priznavanje razdoblja obrazovanja u inozemstvu mora sadržavati:
– ispravu kojom se dokazuje razdoblje obrazovanja u inozemstvu u izvorniku,
– ovjereni prijevod isprave kojom se dokazuje razdoblje obrazovanja u inozemstvu
– ispravu o državljanstvu, osim u slučaju apatrida ili osoba bez državljanstva.

Rješenje o priznavanju razdoblja obrazovanja u inozemstvu donosi ravnatelj u skladu sa Zakonom o priznavanju i vrednovanju inozemnih obrazovnih kvalifikacija i Zakonom o općem upravnom postupku.

Škola je dužna pružati posebnu pomoć učenicima koji ne znaju ili nedostatno poznaju hrvatski jezik u skladu s odredbama Zakona o odgoju i obrazovanju u osnovnoj i srednjoj školi i Pravilniku o provođenju pripremne i dopunske nastave za učenike koji ne znaju ili nedostatno znaju hrvatski jezik i nastave materinskog jezika i kulture države podrijetla učenika.“

**Članak 8.**

Članak 97. mijenja se i glasi:

Učenik druge škole koja ostvaruje isti obrazovni program može prijeći i nastaviti obrazovanje u Školi na zahtjev roditelja ili skrbnika najkasnije do početka drugog polugodišta.

O zahtjevu odlučuje Učiteljsko vijeće,a odluka ne smije utjecati na kvalitetu odgojno-obrazovnog procesa i treba biti u skladu s propisanim pedagoškim standardima.

U slučaju prelaska učenika iz druge osnovne škole, koja je izvodila nastavu prvog stranog jezika koji se ne izvodi u Školi, Škola je dužna omogućiti:

* učeniku promjenu prvog stranog jezika, ako je na provjeri znanja utvrđena mogućnost uključivanja učenika u nastavu prvog stranog jezika Škole;

ili omogućiti učeniku pohađanje tog stranog jezika, koji je pohađao do prelaska u ovu Školu, u drugoj školi.

Pisanu i usmenu provjeru znanja iz stavka 2. ovog članka provodi tročlano povjerenstvo koje imenuje ravnatelj Škole.

Uvjete i način pohađanja prvog stranog jezika u drugoj školi utvrđuje Škola uz suglasnost nadležnog upravnog tijela Istarske županije i roditelja učenika.

U slučaju prelaska učenika u drugu školu, Škola izdaje prijepis ocjena, a ispisuje učenika u roku od sedam (7) dana od dana primitka obavijesti o upisu učenika u drugu školu.

Za učenika koji je prešao u drugu osnovnu školu, Škola u e-Matici i drugoj odgovarajućoj pedagoškoj dokumentaciji zaključuje posljednji razred koji je završio u Školi.

**Članak 9.**

U članku 98. stavak 2. mijenja se i glasi:

Za učenika koji se ispisao iz Škole u e-Matici, i drugoj odgovarajućoj pedagoškoj dokumentaciji zaključuje se posljednji razred koji je završio.“

**Članak 10.**

U članku 101. dodaje se novi stavak 1. koji glasi:

„Roditelj učenika dužan je brinuti se da učenik redovito izvršava obaveze te u primjerenom roku javiti razlog izostanka učenika u pravilu putem e-Dnevnika.“

Dosadašnji stavci 1. i 2. postaju stavci 2. i 3.

**Članak 11.**

U članku 102. stavku 3. umjesto točke stavlja se zarez i dodaju se riječi:

„u pravilu putem e-Dnevnika.“

**Članak 12.**

U članku 103. stavku 2. riječi: „nadležni centar za socijalnu skrb“ zamjenjuju se riječima: „nadležno tijelo za socijalni rad“.

**Članak 13.**

U članku 109. stavak 3. mijenja se i glasi:

„Predmetni i razredni ispit organiziraju se na kraju nastavne godine, a ako učenik zbog bolesti ili drugog opravdanog razloga ne pristupi predmetnom ili razrednom ispitu u propisanim rokovima, Škola mu je dužna omogućiti polaganje ispita nakon prestanka razloga zbog kojeg nije pristupio ispitu, ali ne kasnije od 15. listopada kalendarske godine. Iznimno, u slučaju da učenik nije mogao pristupiti predmetnom ili razrednom ispitu zbog iznimno teške bolesti, hospitalizacije ili drugih iznimno teških okolnosti Škola je dužna učeniku omogućiti polaganje ispita i nakon 15. listopada kalendarske godine, uz suglasnost ministra.“

**Članak 14**.

U članku 112. dodaje se novi stavak 3. koji glasi:

„Ako učenik zbog bolesti ili drugog opravdanog razloga ne pristupi popravnom ispitu u propisanim rokovima, Škola mu je dužna omogućiti polaganje ispita nakon prestanka razloga zbog kojeg nije pristupio ispitu, ali ne kasnije od 15. listopada kalendarske godine. Iznimno, u slučaju da učenik nije mogao pristupiti popravnom ispitu zbog iznimno teške bolesti, hospitalizacije ili drugih iznimno teških okolnosti Škola je dužna učeniku omogućiti polaganje ispita i nakon 15. listopada kalendarske godine, uz suglasnost ministra.“

**Članak 15**.

U članku 116. iza riječi „Ministarstva“ dodaju se riječi: „a na prijedlog liječnika školske medicine“.

**Članak 16.**

U članku 118. stavak 2. mijenja se i glasi:

„Učenici koji imaju status kategoriziranog sportaša pohađaju nastavu i završavaju osnovno i srednjoškolsko obrazovanje prema Pravilniku o načinu pohađanja i završetka obrazovanja sportaša.“

Dodaje se novi stavak 3. koji glasi:

„Posebno daroviti učenici u umjetničkom području kao i učenici koji se pripremaju za međunarodna natjecanja pohađaju nastavu prema odluci Učiteljskog vijeća, a mogu polagati predmetni i razredni ispit na način propisan u članku 107. ovog Statuta.“

**Članak 17.**

U članku 121. stavak 8. mijenja se i glasi:

„O pohvalama i nagradama u Školi se vodi evidencija u e-Matici i drugoj pedagoškoj dokumentaciji.“

**Članak 18.**

U članku 128. stavku 1. iza riječi: „programima“ dodaje se riječ “škole“.

**Članka 19.**

U članku 131. dodaje se novi stavak 3. koji glasi:

„Zapisnik o izboru predstavnika razrednog odjela u Vijeće roditelja s imenom izabranog roditelja razrednici su dužni u roku od tri (3) dana od dana izbora dostaviti ravnatelju.

**Članak 20.**

Naslov iznad članka 148. mijenja se i glasi:

**„Financijski plan, godišnji i polugodišnji izvještaj o izvršenju financijskog plana“**

U članku 148. stavak 1. mijenja se i glasi:

„Financijski plan, polugodišnji i godišnji izvještaj o izvršenju financijskog plana usvaja Školski odbor na prijedlog ravnatelja.“

**Članak 21.**

Članak 155. mijenja se i glasi:

„Škola je obvezna voditi pedagošku dokumentaciju i propisane evidencije sukladno zakonskim odredbama kojima se uređuje djelatnost osnovnoškolskog odgoja i obrazovanja isključivo u elektroničkom obliku te u skladu s Pravilnikom o pedagoškoj dokumentaciji i evidenciji te javnim ispravama u školskim ustanovama.“

**Članak 22**.

U članku 156. iza riječi: „županije“ umjesto točke dodaju se riječi “u skladu sa zakonskim odredbama“.

**Članak 23.**

Ove izmjene i dopune statuta stupaju na snagu dan nakon dana objave na oglasnoj ploči Škole.

Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kristina Štifanić

Ove izmjene i dopune statuta objavljene su na oglasnoj ploči Škole dana\_\_\_\_\_\_\_\_\_\_,a stupile su na snagu \_\_\_\_\_\_\_\_\_\_\_\_\_\_\_.

Ravnateljica Škole:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ester Zarli, prof.

KLASA: 011-03/24-01/01

URBROJ: 2163-6-6-06-24-01

****

**Obrazloženje**

**Pravna osnova:**

Pravna osnova za donošenje predložene Odluke su: Zakon o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 156/23) i Statut Grada Poreča-Parenzo („Službeni glasnik Grada Poreča-Parenzo” broj 2/13, 10/18 i 2/21).

Člankom 98. stavak 3. Zakona o odgoju i obrazovanju u osnovnoj i srednjoj školi određeno je da statut školske ustanove donosi školski odbor uz prethodnu suglasnost osnivača.

Člankom 41. stavak 1. podstavak 8. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u ovom članku, obavlja i druge poslove koji su mu stavljeni u djelokrug zakonom i Statutom.

**Ocjena stanja:**

Ravnateljica Talijanske osnovne škole-Scuola elementare italiana „Bernardo Parentin“ Poreč-Parenzo (dalje u tekstu: Škola), gđa Ester Zarli, obratila se Gradskom vijeću Grada Poreča-Parenzo putem Upravnog odjela za društvene djelatnosti, s molbom da Gradsko vijeće dade prethodnu suglasnost na prijedlog Odluke o izmjenama i dopunama Statuta Talijanske osnovne škole-Scuola elementare italiana „Bernardo Parentin“ Poreč-Parenzo.

U obrazloženju molbe navodi da je sukladno Zakonu o izmjenama i dopunama Zakona o odgoju i obrazovanju u osnovnoj i srednjoj školi („Narodne novine“ broj 156/23) koji je stupio na snagu 4. siječnja 2024. godine, osim odredbi članaka 10. i 14. istog Zakona koje stupaju na snagu 1. rujna 2027. godine te Zakona o osobnoj asistenciji („Narodne novine“ broj 71/23), Pravilnika o pomoćnicima u nastavi i stručnim komunikacijskim posrednicima („Narodne novine“ broj 102/18, 59/19, 22/20 i 91/23), Zakona o priznavanju i vrednovanju inozemnih obrazovnih kvalifikacija („Narodne novine“ broj 69/22), Zakona o socijalnoj skrbi („Narodne novine“ broj 18/22, 46/22, 119/22, 71/23 i 156/23) te Pravilnika o načinu pohađanja i završetka obrazovanja sportaša („Narodne novine“ broj 91/23) Škola dužna uskladiti odredbe Statuta sa prethodno navedenim Zakonima i njihovim izmjenama i dopunama.

Škola je, sukladno prethodno navedenom, uskladila odredbe Statuta sa zakonskim propisima u sljedećim člancima: članak 15., članak 58., članak 72., članak 82., članak 88., članak 93., članak 96., članak 97., članak 98., članak 101., članak 102., članak 103., članak 109., članak 112., članak 116., članak 118., članak 121., članak 128., članak 131., članak 148., članak 155. i članak 156.

Školski odbor Škole utvrdio je Prijedlog odluke o izmjenama i dopunama Statuta Talijanske osnovne škole-Scuola elementare italiana „Bernardo Parentin“ Poreč-Parenzo na sjednici održanoj 11.03.2024. godine.

**Osnovna pitanja koja treba urediti Odlukom:**

Odlukom je potrebno dati suglasnost na prijedlog Odluke o izmjenama i dopunama Statuta Talijanske osnovne škole-Scuola elementare italiana „Bernardo Parentin“ Poreč-Parenzo kojom se odredbe Statuta usklađuju sa odredbama Zakona o odgoju i obrazovanju u osnovnoj i srednjoj školi, Zakona o osobnoj asistenciji, Pravilnika o pomoćnicima u nastavi i stručnim komunikacijskim posrednicima, Zakona o priznavanju i vrednovanju inozemnih obrazovnih kvalifikacija, Zakona o socijalnoj skrbi te Pravilnika o načinu pohađanja i završetka obrazovanja sportaša.

**Cilj donošenja Odluke:**

Cilj donošenja predložene Odluke je dati suglasnost na prijedlog Odluke o izmjenama i dopunama Statuta Talijanske osnovne škole-Scuola elementare italiana „Bernardo Parentin“ Poreč-Parenzo, radi usklađenja sa zakonskim propisima.

**Sredstva potrebna za ostvarenje Odluke:**

Za ostvarenje ove Odluke sredstva su osigurana u Proračunu Grada Poreča-Parenzo.